# 2. IMPRESSións recentes

## Glosario

## Presentación dixital

Definición:

  É un documento deseñado con ferramentas informáticas para ser proxectado ante o público con axuda dun proxector ou pantalla dixital.

Exemplo:

  Os documentos que emprega o profesorado para facilitar as explicacións nas clases ou os documentos elaborados polo alumnado para expoñer traballos.

## Rigorosa

Definición:

  Realizada con toda a exactitude e perfección posibles.

Exemplo:

  Unha presentación rigorosa presenta datos obtidos de fontes fiables e que están contrastados.

# Pasado non tan pasado

Xa coñeces o reto, tes claro o teu grupo de traballo e o ámbito da vida cotiá no que vos ides centrar. É o momento de comezar a recompilar material para que a vosa presentación sexa creativa, rigorosa e visualmente atractiva.

Bota a vista atrás... pero, polo de agora, só o necesario para identificar o que xa sabes e pode resultarche útil para acadar o reto. Ten en conta que, para dar forma á túa creación, precisarás seleccionar e integrar recursos dixitais que a enriquezan e reforcen a súa mensaxe.

- Lembras que tipos de recursos dixitais podes utilizar?
- Recordas en que formatos adoitan presentarse e que posibilidades ofrece cada un deles?
- Sabes manexalos, editalos e darlles contido propio?

Ao longo desta fase repasarás todo isto e darás os primeiros pasos cara á consecución do reto.

Todo listo para abrir a porta ao pasado?

## Lectura facilitada

Xa sabes cal é o reto.

Coñeces o teu grupo de traballo.

Escolliches o eido da presentación.

Agora tes que recompilar material para que a presentación sexa:

- Creativa.
- Rigorosa.
- Visualmente atractiva.

Debes seleccionar e integrar recursos dixitais.

Estes axudaranche a mellorar a presentación:

- Lembras que recursos dixitais podes utilizar?
- Recordas en que formatos se presentan e que posibilidades ofrece cada un deles?
- Sabes manexalos, editalos e darlles contido propio?

Ao longo desta fase repasarás todo isto.

Tamén darás os primeiros pasos cara á consecución do reto.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)